Både [[Thietmar af Merseburg]]s ''Kronikon'' og ''[[Encomium Emmae Reginae]]'' angiver at Knuds mor var datter af [[Mieszko 1. af Polen]]. [[Oldnordisk litteratur]] fra [[højmiddelalderen]], særligt ''[[Heimskringla]]'' af [[Snorri Sturluson]], angiver også en polsk prinsesse som Knuds mor, som de kalder [[Gunhild af Polen|Gunhild]] og en datter af ''[[Burislav]]'', konge over ''[[Vendere|Vindland]]''.<ref>Snorri, ''Heimskringla'', ''The History of Olav Trygvason'', 1990, kap. 34, s. 141</ref>
Da ''konge af Vindland'' i de nordiske [[saga]]er altid er ''Burislav'' er dette foreneligt med antagelse om, at hendes fader var Mieszko (ikke hans søn [[Boleslav 1. af Polen|Boleslav]]). [[Adam af Bremen]]s udlægning i ''[[Gesta Hammaburgensis ecclesiae pontificum]]'' er unik, idet han sætter lighedstegn mellem Knuds mor (som han ikke angiver med navn) og den tidligere dronning af [[Sverige]], [[Erik Sejrsæl]]s hustru, der via dette ægteskab også er mor til [[Oluf Skotkonung]].<ref>Adam af Bremen, ''History of the Archbishops of Hamburg-Bremen'', Anden bog, kap. 37; se også Anden bog, kap. 33, scholion 25</ref>
''Heimskringla'' og andre sagaer beskriver også, at Svend ægtede Eriks enke, men i disse tekster fremstilles hun i øvrigt som en anden person og angives som værende [[Sigrid Storråde]], som Svend gifter sig med efter at ''Gunhild'', en slavisk prinsesse som fødte Knud, er død.<ref>Snorri, ''Heimskringla'', ''The History of Olav Trygvason'', 1990, kap. 91, s. 184</ref>
Andre teorier angående ophavet til Svends koner (eller kone) er også blevet foreslået (se [[Sigrid Storråde]] og [[Gunhild af Polen|Gunnhild]]), men siden Adam er den eneste kilde, der opgiver identiteten på Knuds og Olufs mødre som samme person, så bliver dette ofte set som en fejl fra Adams side, og det antages normalt at Svend havde to koner, hvoraf den første var Knuds mor og den anden var den tidligere dronning af Sverige. Knuds bror, [[Harald 2.|Harald]], var den yngste af de to brødre ifølge ''Encomium Emmae''.
Historie